kardosdrur/scandi-wiki huggingface dataset:
Hvad vil folk sige (film fra 2017)

Hvad vil folk sige er en norsk dramafilm, der blev udgivet den 9. september 2017.

Filmen handler om 16 årige pige Nisha (Maria Mozhdah) som er halv norsk og halv pakistansk. En aften ser hendes far Mirza (Adil Hussian) hende være sammen med sin ven Daniel fra skolen på værelset. Han tager hende derfor med til Pakistan, hvor hun bliver sendt på genopdragelse for at lære, hvordan man skal opføre sig.

Norske film fra 2017
Film fra Norge
Europeada 2008

Europeada 2008 blev arrangeret af rætoromanerne i kantonen Graubünden i Schweiz. Det var første gang, der afholdes EM for sproglige mindretal . Mesterskabet havde deltagelse af 17 folkegrupper fra hele Europa. I alt 5.000 tilskuere så kampene direkte i Schweiz. Den første europamester blandt de nationale mindretal blev sydtyrolerne. Holdet fra Sydtyrol vandt finalen i Chur foran 600 tilskuere med 1-0 mod kroaterne fra Serbien. Romaerne fra Ungarn fik et tredjeplads. De danske sydslesvigere kom på fjerdeplads. 

De deltagende hold var:

Eksterne henvisninger 
 Europeadas officielle hjemmeside   / 
 Sydslesvigs landshold  
 Europeada 2008

Referencer 

EM i fodbold
Fodbold i 2008
Etniske mindretal
Europeada 2012

Europeada 2012 blev arrangeret af sorberne i Lausitz i det sydøstlige Tyskland. I alt 19 hold fra 12 forskellige europæiske lande deltog ved turneringen. Protektor for Europeada 2012 var Sachsens ministerpræsident og sorberen Stanislaw Tillich. Turneringen blev blandt andet sponsoreret af Vattenfall og det tyske indenrigsministerium. Mediepartner var Mitteldeutscher Rundfunk. Lodtrækningen til gruppespillet fandt sted den 1. december 2011 i Berlin.

Europamester blandt de nationale mindretal blev igen sydtyrolerne. Holdet fra Sydtyrol vandt finalen i Bautzen (sorbisk: Budyšin) foran 1700 tilskuere med 3-1 mod romaerne fra Ungarn. Kroaterne fra Serbien fik et tredjeplads efter en 1-0-sejr over slovenerne fra Kärnten/Østrig . 

De deltagende hold i 2012 var :

Eksterne henvisninger 
 Europeadas officielle hjemmeside   / 
 Sydslesvigs landshold  
 Europeada 2012

Referencer 

EM i fodbold
Fodbold i 2012
Etniske mindretal
Europeada 2016

Europeada 2016 blev arrangeret af tyske sydtyrolere og ladinere i det nordlige Italien. For første gang holdtes der også et stævne for kvinder. Der deltog i alt 24 herrehold og 6 kvindehold. Kroaterne fra Serbien blev dog senere udelukket på grund af en voldelig episode på fodboldbanen under spillet mod occitanere. Fra det dansk-tyske grænseområde deltog de danske sydslesvigere, de tyske nordslesvigere og nordfrisere med hver et herrehold. Andre mindretal fra Norden (samere, skåningere) deltog ikke.

Europamester blev -som i 2012 og 2008- igen sydtyrolerne. Både herre- og kvindeholdet fra Sydtirol vandt i slutrunden over occitanerne. De danske sydslesvigere kom på 10., nordfriserne på 13. og de tyske nordslesvigere på 21. plads .

Eksterne henvisninger 
 Europeadas officielle hjemmeside   / 
 Sydslesvigs landshold  
 Europeada 2016

Referencer 

EM i fodbold
Fodbold i 2016
Etniske mindretal
Middle Plantation (Virginia)

Middle Plantation var en by uden selvstændig retssubjektivitet, som som blev grundlagt i 1632. Byen skiftede navn i 1699 og blev til det nuværende Williamsburg. Byen var placeret på høj jord ca. halvvejs over Virginiahalvøen mellem James River og York River. Middle Plantation repræsenterede den første store bosættelse inde i landet, væk fra kysterne for kolonien. Byen blev oprettet ved en lovmæssig bestemmelse for at skabe en forbindelse mellem Jamestown og Chiskiack, en bosættelse beliggende overfor halvøen på York-flodens bred.

Oversigt 
Byens vækst blev tilskyndet ved færdiggørelsen af en kontinuerlig befæstning, eller palisade, på tværs af halvøen i 1634 med en afstand på ca. 10 km mellem Archer's Hope Creek (senere omdøbt til College Creek), som bortledes syd til James River og Queen's Creek, der bortledes nord til York-floden. 1634 blev James City Shire også etableret af Burgesses Hus for at inkludere Middle Plantation og det omkringliggende område. James City Shire blev senere erstattet af  James City County, det ældste amt i USA.

Efterhånden som den lille by voksede op, blev der bygget en ny kirke i Bruton-sognet. I 1693 blev Middle Plantation valgt som placeringen for det nye College of William & Mary. Efter at have fungeret som et midlertidigt mødested flere gange under eventualiteterne fra det 17. århundrede, da kolonihovedstaden havde været placeret i Jamestown, blev Middle Plantation den nye hovedstad i Kolonien Virginia i 1699. Byen blev dog hurtigt omdøbt til Williamsburg til ære for King William III i Storbritannien, og er i dag stedet for det historiske distrikt kendt som Colonial Williamsburg.

Kongelig guvernør Sir Francis Nicholson beskrev Middle Plantation som et sted hvor "krystalklare kilder sprængte fra champagnejorden."

Geografi 
Middle Plantation var placeret på en højderyg på den vestlige kant af et geografisk plateau i Tidewater-regionen i det sydøstlige Virginia, hvorfra landet med de kystnære sletter skråner mod øst ned til havoverfladen i den nedre ende af Virginia halvøen. På dette tidspunkt var halvdelen af halvøen relativt snæver mellem to åer, der drænet ind i James-floden og York-floden. Så meget af den nederste halvø i øst blev afgjort, det var et naturligt punkt for de engelske bosættere, der etablerede Jamestown og Virginia Colony, der begyndte i 1607 at opbygge en forsvarslinje under tidlige konflikter med indianerne.

Referencer 

Middle Plantation
August Christian Frederik af Anhalt-Köthen

August Christian Frederik af Anhalt-Köthen (; 18. november 1769 – 5. maj 1812) var en tysk fyrste, der fra 1789 til 1806 var fyrste og fra 1806 til sin død i 1812 hertug af det lille tyske fyrstendømme Anhalt-Köthen.

Han var søn af sin forgænger fyrst Karl Georg Lebrecht. Han giftede sig i 1793 med Prinsesse Frederikke af Nassau-Usingen, datter af Fyrst Frederik August af Nassau-Usingen. Ægteskabet, der var barnløst, blev ophævet i 1803. Fyrst August Christian Frederik blev efterfulgt af sin nevø, Ludvig August.

Eksterne links 

 Slægten Askaniens officielle hjemmeside 

Huset Askanien
Fyrster af Anhalt-Köthen
Hertuger af Anhalt-Köthen
Tyskere i 1700-tallet
Tyskere i 1800-tallet
Personer fra Köthen
Zielona Góra

Zielona Góra er den største by og hovedstad i Województwo lubuskie i det vestlige Polen. Byen har  indbyggere.

Siden det 13. århundrede var der et af de nordligste vinområder i Europa, og i forbindelse med industrialiseringen blev byen centrum for minedrift af brunkul. Der var også en omfattende bryggeri og tekstilindustri her.

Se også 
 Centrum Rekreacyjno-Sportowe w Zielonej Górze

Referencer

Eksterne henvisninger 

Byer i Polen
Koreas håndboldlandshold (herrer)

Koreas håndboldlandshold for mænd er et samlet landshold i håndbold for den Koreanske halvø.

Holdet spillede sin første officielle slutrunde ved VM 2019, og bestod af Sydkoreas håndboldlandshold og yderligere 4 spillere fra Nordkorea.

VM i håndbold 
2019 – 22. plads

Seneste trup
Trup for VM i håndbold 2019.

Træner: Cho Young-shin

Kilder

Eksterne henvisninger 

 IHF profil

Herrehåndboldlandshold
Håndbold i Sydkorea
Håndbold i Nordkorea
Høstopstanden

Høstoppstanden (forenklet kinesisk: 秋收起义; traditionel kinesisk: 秋收起義; pinyin: Qīushōu Qǐyì) var et kommunistisk oprør i de kinesiske provinser Hunan og Jiangxi, som brød ud den 7. september 1927. Opstandens leder, Mao Zedong, udråbte Sovjetrepublikken Hunan, men den blev ganske kortvarig.

Mao anførte en lille bondehær mod Kuomintang og godsejere i Hunan. Han angreb Pingjiang og Liuyang, men allerede den 10. september vendte lykken. Opstanden blev hurtigt slået ned af Kuomintangs militære styrker, og Mao måtte trække sig mod øst ind i naboprovinsen Jiangxi, til Jinggang-bjergene på grænsen mellem Hunan og Jiangxi, hvor han etablerede sig i sikre positioner i oktober. Han samlede en hær af minearbejdere. Det var det første væbnede kommunistiske oprør og markerede en betydelig ændring i partiets strategi. Mao og Den røde armés grundlægger, Zhu De, gik over til at udvikle en landlig strategi omkring guerillataktik. Det endte med at bane vejen for den lange march i 1934.

Kinas historie
Begivenheder i 1927
Bradley Bolke

Bradley Bolke (født 1. oktober 1925 i New York City, New York, død 15. januar 2019 i Dobbs Ferry, New York) var en amerikansk skuespiller og komiker.

Kilder

Eksterne henvisninger 

 

Personer fra New York City
Skuespillere fra New York
Michael Biehn

Michael Connell Biehn (født 31. juli 1956 i Anniston i Alabama) er en amerikansk skuespiller.

Michael Biehn fik sit store gennembrud i og er fremdeles bedst kendt fra James Camerons The Terminator (1984), hvor han portrætterer hovedrollen Kyle Reese. Han er også med i to andre Cameron-filmer, Aliens (1986) og The Abyss (1989), hvor han endnu engang spiller hovedroller. Han har også været med i andre kendte film, som Tombstone (1993), The Rock (1997) og Planet Terror (2007). Han har udover dette en lille cameorolle i Director's Cut på DVD-udgivelsen af Terminator 2: Judgment Day (1991).

Han var også i diskussioner om en rolle i Avatar (2009), endnu en James Cameron-film, men Cameron følte at at have både Biehn og Sigourney Weaver i filmen ville minde mange for meget om Aliens, hvor de to spillede hovedrollerne.

Udvalgt filmografi 
 2011 - Take Me Home Tonight .... Bill Franklin
 2007 - Planet Terror .... Sheriff Hague
 2005 - Havoc .... Stuart Lang
 2000 - The Art of War .... Robert Bly
 1996 - The Rock .... Commander Charles Anderson
 1993 - Tombstone .... Johnny Ringo
 1990 - Navy Seals .... Lt. James Curran
 1989 - The Abyss .... Lt. Hiram Coffey
 1988 - Det syvende tegnet .... Russell Quinn
 1986 - Aliens .... Cpl. Dwayne Hicks
 1984 - The Terminator .... Kyle Reese

Eksterne henvisninger 
 

Skuespillere fra Alabama
Kyle Reese

Kyle Reese er en fiktiv karakter i Terminator-filmene, og soldat i menneskernes modstandsbevægelse mod det onde computernetværk Skynet. I den første film, Terminator (1984), sendes Kyle Reese fra fremtiden til 1980'erne for at beskytte Sarah Connor fra den onde cyborg Terminator, så at hun kan blive mor til den fremtidige modstandsleder John Connor. Han spilles i filmen af den amerikanske skuespiller Michael Biehn.

Kyle Reese har sex med Sarah Connor, og bliver dermed far til John. I slutningen af filmen bliver Kyle dræbt af Terminatoren.

I Terminator: The Sarah Connor Chronicles fødes han i 2002, før dommedagen.

Den fjerde film, Terminator Salvation (2009), handler om hvordan John Connor leder efter Kyle Reese, for at senere kunne sende ham tilbage i tiden. Han spilles i filmen af den amerikanske skuespiller Anton Yelchin.

Eksterne henvisninger 

Terminator
Fiktive personer fra USA
Skynet

Skynet er et fiktivt computernetværk i fortællingerne om Terminator.

Skynet var oprindeligt et automatiseringssystem for USA's militær, men det blev selvbevidst, og forsøgte at destruere menneskeheden i et atomangreb som kaldes for  Dommedagen. Efter Dommedagen kæmpede de overlevende mennesker mod Skynets maskiner.

De tre første film - Terminator, Terminator 2 og Terminator 3: Rise of the Machines handler om tiden inden Skynet tog magten. Det fremtide Skynet havde da sendt Terminatorer tilbage i tiden for at uskadeliggøre modstands-manden John Connor.

Eksterne henvisninger 

Terminator
Fiktive virksomheder
Barbara af Portugal

Barbara af Portugal eller Barbara af Bragança (Maria Madalena Bárbara Xavier Leonor Teresa Antónia Josefa;født 4. december 1711, død 27. august 1758) var en portugisisk infantinde, der var dronning af Spanien fra 1746 til 1758 som ægtefælle til kong Ferdinand 6. af Spanien.

Huset Bragança
Kongelige fra Portugal
Dronninger af Spanien
Personer fra Lissabon
Danerriget

Danerriget er en historisk romanserie af Josefine Ottesen, udgivet på Høst og Søns Forlag. Bind 1, Slægtens offer, udkom i 2009 og bind 2, I Vendernes vold, kom ud i 2012.
Romanserien starter i 1000-tallet og oprindelig havde Ottesen planlagt 3 bind, til og med 1200-tallet, med mulighed for at for at fortsætte serien op til i dag i 10 bind, men der er indtil nu kun udkommet 2 bind.

Handling 

Danerriget udfolder sig i omegnen af Svendborg, hvor Josefine Ottesen også bor og skriver. Der er ca. hundrede år mellem de to bind, og de hænger sammen, både ved at de foregår i samme område og at der er familiemæssige bånd mellem nogle af personerne.

Slægtens offer 
Året er 1094 og 13-årige Ragnhild har intet ønske om at følge de normer, samfundet opstiller for en ung, velstående pige. Ragnhild nægter at trolove sig med den brutale unge mand fra nabogården Bjørnemosegård, hendes familie har lovet hende bort til. Hun må dog hurtigt sande, at der ikke er nogen hjælp at hente. Slægten går forud for alt, og hun må føje sig - og så ellers bede til Jesus eller Frøj i håb om, at en af dem måske vil høre hendes bønner.

I Vendernes vold 
År 1168, Arkona. Thorbjørn har været træl i 6 år. Han sættes fri da Valdemar den Store og biskop Absalon angriber de hedenske vendere der bortførte Thorbjørn og mange andre. Da Arkona falder vender Thorbjørn tilbage til det sydfynske han kom fra, som Ragnhilds uægte oldebarn. Thorbjørn bliver stalddreng, hestetræner og væbner hos lensmanden Knud Prizlavsøn, og drømmer om at blive ridder.

Temaer i bøgerne 
Slægtens offer beskriver overgangen mellem hedensk religion og kristendom i Danmark, med udgangspunkt i en ung piges fortælling. Samtidig beskrives kvindernes situation, rettigheder og muligheder i det daværende samfund indgående. Bogen trækker helt bevidst tråde til nutidens aktuelle diskussioner om tvangsægteskaber og selvtægt.

I I Vendernes vold er det både magtforholdene i den ydre Østersø og det nære forhold mellem hest og rytter/ridder, der bliver taget under behandling. Desuden beskrives Vendernes religion og tilbedelse af guden Svantevit.
Den samlede romanserie, der var planlagt, var en samlende fortælling om hvilke fortællinger, der skaber et land. En slags dannelsesroman om Danmark.

Referencer

Eksterne henvisninger 
 Danerriget-seriens egen hjemmeside

Ungdomsbøger
Historiske romaner
Bøger af Josefine Ottesen
Romanserier
Slaget ved Brunanburh

Slaget ved Brunanburh stod i 937 e.Kr. mellem Adalstein, konge af England og  Olav Godfriddson, konge af Dublin, Konstantin 2., konge af Alba (nu Skotland og Owain, konge af Strathclyde. Et af de centrale punkter ved dette slag er, at det ofte blive udnævnt som begyndelsen på den engelske nationalisme. Derudover mener historikere som Michael Livingston, at "de mænd, der kæmpede og døde på den mark, skabte et politisk kort for fremtiden, der fortsat eksisterer. Det gør muligvis slaget ved Brunanburh til et af de vigtigste slag i historien, ikke blot i England men på de britiske øer."

Efter Adelstain havde invaderet Skotland i 934 uden at blive udfordret (muligvis fordi Konstantin havde overtrådt en fredsaftale, blev der klart at Adalstein kun kunne blive besejret af en alliance af hans fjender. Olav ledte Konstantin og Owain. I august 937 sejlede Olav med sin hær fra Dublin for at slutte sig til Konstantin og Owai, men de blev slået i slaget mod Adalstein. I digtet Slaget ved Brunanburh i den Angelsaksiske Krønike står, at der "aldrig før er blevet dæbt så mange ved sværdets æg ... siden østanglerne og sakserne kom over der brede hav".

Adalsteins sejr bevarede England som Enhed. Historikeren Æthelweard skrev omkring 975 at "Britanniens marker blev til én, der var fred overalt og overflod." Alfred Smuth har kaldt slaget "det største enkeltstående slag i angelsaksernes historie før Hastings". Der er endnu uvist, præcis hvor slaget blev udkæmpet, og forskere har foreslået forskellige steder.

Referencer 

Brunanburh, Slaget ved
Brunanburh, Slaget ved
Brunanburh, Slaget ved
Brunanburh
Begivenheder i 937
IFOR

IFOR står for "The Implementation Force" og var en NATO-ledet international fredsskabende styrke i Bosnien-Hercegovina på et 1-årigt mandat, der løb fra 20. december 1995 til 20 december 1996. Operationen fik kodenavnet "Joint Endeavour".

IFOR afløste FN's fredsbevarende styrke UNPROFOR, der ankom til området i 1992, og overdragelsen af autoritet/mandat var blevet diskuteret i Sikkerhedsrådets resolution 1031. Næsten 60.000 NATO-soldater tillige med soldater fra ikke-NATO-lande var udstationeret i Bosnien. Operation "Decisive Endeavor" (SACEUR OPLAN 40105), der begyndte 6. december 1995, var en delplan af "Joint Endeavor". 

IFOR afløstes af SFOR.

Referencer

Eksterne henvisninger 

Jugoslaviske krige
Etableret i 1995
Ophørt i 1996
NATO
Mao Zemin

Mao Zemin (毛泽民;født 3. april 1896, Xiangtan, Hunan, død 27. september 1943), brugte også navnet Zhou Bin (周彬) som sit alias var en kinesisk bankmand, politiker og kommunist. Han var formand for statsbanken i den Kinesiske sovjetrepublik i Ruijin, og minister for i nationaløkonomi-afdelingen. Hanvar Mao Zedongs lillebror, og han meldte sig ind i Kinas kommunistiske parti tidligt. Under anden verdenskrig, blev han sendt til Xinjiang af centralkomiteen i 1938. Zemin og Chen Tanqiu blev arresteret af krigsherren Sheng Shicai, da de var i Ürümqi, Xinjiang. Zemin blev henrettet den 27. september 1943.

Referencer 

Litteratur
  Full-view Hathi Trust, "Mao Tse-min" many references.

Politikere fra Kina
Mao Zedong
Kommunister fra Kina
Store kinesiske hungersnød

Store kinesiske hungersnød () var en periode i Folkerepublikken Kina fra 1959 til 1961, der blev karakteriseret ved udbredt hungersnød. Tørke, dårlig vejr og politiske initiativer igangsat af Mao Zedong i forbindelse med det store spring fremad bidrog alle til hungersnøden. Hvor stor del de enkelte faktorer har haft, er dog endnu under diskussion.

Med de fire plagers kampagne, der var en del af det store spring fremad, blev befolkningen opfordret til at dræbe spurve og andre vilde fugle som spidst såsæd og korn for at kunne beskytte markerne. De blev skudt eller jagtet rundt, så de ikke kunne lande, indtil de faldt ned af udmattelse. Dette resulterede i en eksplosiv vækst i skadedyr, særligt af kornspisende insekter, da der ikke længere var nogle dyr, der jagtede dem.

Fødselsraten faldt fra 2,922% (1958) til 2,086% (1960), og døsraten steg af 1,198% (1958) til 2,543% (1960), men de gennemsnitlige tal for perioden fra 1962–1965 er omkring henholdsvis 4% og 1%.

Det er blevet estimeret, at mellem 20 til 45 millioner mennesker døde.

Se også 
 Nordkinesiske hungersnød 1876–79
 Kinesiske hungersnød 1928–30
 Kinesiske hungersnød 1942–43
 De fire plagers kampagne
 Holodomor
 Mao's Great Famine: The History of China's Most Devastating Catastrophe, 1958-62
 70,000 Character Petition

Referencer 

Kinas historie
Regeringen Fälldin I

Regeringen Fälldin I var Sveriges regering fra 8. oktober 1976 og til 18. oktober 1978. Thorbjörn Fälldin blev Sveriges første ikke-socialdemokratiske statsminister siden Axel Pehrsson-Bramstorp (Bondeförbundet) havde været statsminister fra 19. juni til 28. september 1936. 

Regeringen Fälldin I var en koalitionsregering mellem Centerpartiet, Folkpartiet og Moderaterna.

Ledende ministre 
 statsminister: Thorbjörn Fälldin (Centerpartiet)
 udenrigsminster: Karin Söder (Centerpartiet)
 vicestatsminister samt minister for ulandsbistand og indvandring: Ola Ullsten (Folkpartiet)
 finans- og økonomiminister: Gösta Bohman (Moderaterna)

Statssekretærer 
 Hans Blix, udenrigspolitisk rådgiver

Afgang 
Regeringen blev afløst af Regeringen Ullsten, der sad fra 18. oktober 1978 til 12. oktober 1979, og som udelukkende bestod af ministre fra Folkpartiet. En af årsagerne til regeringskiftet var uenighed mellem den afgående regerings tre partier om atomkraft.

Den 12. oktober 1979 vendte Thorbjörn Fälldin tilbage som statsminister. Regeringen Fälldin II bestod også af Centerpartiet, Folkpartiet og Moderaterna.  

 

 

Fælldin 1, Regeringen
Etableret i 1976
Ophørt i 1978
Karlstrup Mølle

Karlstrup Mølle er en stubmølle der var beliggende øst for landsbyen Karlstrup i Solrød Kommune. Den blev opført omkring år 1662, og ombygget i 1793.

Møllen blev i 1918 flyttet til Frilandsmuseet i Sorgenfri, hvor den i dag er åben for museets gæster.

Eksterne henvisninger 

 Karlstrup Mølle hos Frilandsmuseet
 Karlstrup Mølle hos gudernesstraede.dk

Bygninger, konstruktioner og anlæg i Solrød Kommune
Frilandsmuseet
Stubmøller i Danmark
Regeringen Palme I

Regeringen Palme I var Sveriges regering fra 14. oktober 1969 og til 8. oktober 1976. 

Regeringen Palme I var en etpartiregering, baseret på Socialdemokraterne. I 1969–1970 var det en flertalsregering, mens det var en mindretalsregering i 1970–1976.

Markante ministre 
 statsminister: Olof Palme 
 justitsminister Lennart Geijer  
 nedrustnings- og kirkeminister: Alva Myrdal
 uddannelses- og boligminister: Ingvar Carlsson
 indvandrer- og ligestillingsminister: Anna-Greta Leijon

Afgang 
Regeringen Palme I blev afløst af Regeringen Fälldin I, fordi Centerpartiet, Folkpartiet og Moderaterna tilsammen fik flertallet ved riksdagsvalget i 1976.

 

 

Palme I, Regeringen
Etableret i 1969
Ophørt i 1976
Rafjorden

Rafjorden (nordsamisk: Rávjavuotna) er en fjordarm af Tanafjorden i Gamvik kommune i Troms og Finnmark  fylke i Norge. Den ligger på den sydøstlige  del af Nordkinnhalvøen. Fjorden har indløb mellem Deaigu i nord og Rafjordnæsset i syd og går fem kilometer i nordvestlig retning, til Rafjordbotn inderst i fjorden.

Rafjorden ligger mellem  bratte sjeldsider som stiger 300 meter op fra fjorden. Den eneste bebyggelse ved fjorden er Hamna på nordsiden.

Kilder og henvisninger

Fjorde i Troms og Finnmark
Gamvik
Hopsfjorden

Hopsfjorden (nordsamisk: Nuoartat Nuorevuotna) er en fjordarm af Tanafjorden i Gamvik kommune i Troms og Finnmark  fylke i Norge. Fjorden ligger på sydsiden af Nordkinnhalvøen. Fjorden har indløb mellem Segelnæsset i nord og Langfjordodden i syd og går 17 kilometer mod vest til Hopseidet i bunden af fjorden. På den anden side af det omkring 500 meter brede Hopseidet ligger bunden af Eidsfjorden.

Syd for Langfjordodden går Langfjorden mod sydvest. Skjånes er en bygd på nordsiden af fjorden. Lidt vest for denne går Ivarsfjorden mod nord til bygden Ivarsfjord. På sydsiden af fjorden ligger fjordarmene Store Skogfjorden og Litle Skogfjorden

Fylkesvei 264 (Finnmark) går langs begge sider af fjorden.

Kilder og henvisninger

Fjorde i Troms og Finnmark
Gamvik
Aerostat

En aerostat er et luftfartøj, eksempelvis et luftskib eller en luftballon, hvis tyngde er lig eller mindre end tyngden af den fordrevne luft. Et sådan fartøj befinder sig "statisk" svævende i atmosfæren.

Det modsatte er en aerodyn som holdes i luften ved at bevæge skabe opdrift ved hjælp af fartøjets bevægelse igennem luften.

Se også 
 Aerodynamik

Eksterne henvisninger 
 Manufacturers of helium balloons

Luftfartøjer
Aerodynamik
Ivarsfjorden

Ivarsfjord (nordsamisk: Vuoiddasvuotna) er en fjordarm af Hopsfjorden i Gamvik kommune i Troms og Finnmark   fylke i Norge. Fjorden har indløb mellem Ytre Værnes i vest og Indre Hopsneset i øst og går 3,5 kilometer mod nordøst til Ivarsfjordbotnen i enden af fjorden.

Bygden Ivarsfjord ligger på vestsiden af fjorden. På østsiden ligger en lille gård ved en ås der kaldes Sukkertoppen. Dere  ligger to holme i fjorden, Torvholmen og Sandholmen. 

Fylkesvei 264 (Finnmark) går langs begge sider af fjorden.

Kilder og henvisninger

Fjorde i Troms og Finnmark
Gamvik
Dan Reynolds

Daniel Coulter Reynolds (født 14. juli 1987 i Las Vegas, USA) bedre kendt som Dan Reynolds er en amerikansk sanger og musiker. Han er forsanger i rockbandet Imagine Dragons.

Eksterne henvisninger 
 

Sangere fra USA
Personer fra Las Vegas
Imagine Dragons